[{"text_idx": "#000001", "text": "La estraro de TEJO dum j\u0302usa komitata kunsido dau\u0306re ne povis prezenti financan raporton pri la jaro 2016, nek bug\u0302eton por la jaro 2017. Lau\u0306 la estraro la problemo estas kau\u0306zita de la fakto, ke la Centra Oficejo ne donas al la kasisto de TEJO la bezonatajn informojn."}, {"text_idx": "#000002", "text": "La c\u0302efa decida organo de TEJO, la komitato, kunvenis dum la Internacia Junulara Forumo okazinta en Italio dum la paska semajnfino. Krom la dau\u0306re ne ekzistanta financa raporto, g\u0302is la lasta momento mankis ankau\u0306 tagordo por la kunsido."}, {"text_idx": "#000006", "text": "Same dum diskuto pri la jura memstarig\u0302o de TEJO la estraro kulpigis la Centran Oficejon kaj konkrete la g\u0302eneralan direktoron de UEA pri la prokrastig\u0302o de la jura registrado de la nova statuto de TEJO. C\u0302ar la statuto dau\u0306re ne estas jure registrita, TEJO dau\u0306re ne estas oficiale sendependa organizaj\u0302o."}, {"text_idx": "#000007", "text": "En aparta punkto de la tagordo estis traktitaj la \u201crilatoj inter TEJO kaj CO\u201d."}, {"text_idx": "#000008", "text": "La klarigoj de la estraro pri la prokrastumado de la Centra Oficejo kaj la g\u0302enerala direktoro vekis miron inter la komitatanoj. Alexandre Raymond, komitatano A kaj eksa estrarano de TEJO, dum la diskuto konkludis, ke temas pri rekta sabotado de TEJO flanke de la Centra Oficejo."}, {"text_idx": "#000009", "text": "La prezidanto de TEJO, Michael Boris Mandirola, ne kontrau\u0306diris, sed aldonis, ke la prezidanto de UEA, Mark Fettes, havas la \u201csaman sintenon\u201d al TEJO kiel la g\u0302enerala direktoro. Dum baldau\u0306a kunsido de la estraro de UEA Mandirola kiel reprezentanto de TEJO promesis levi la temon pri la kunlaborproblemoj."}, {"text_idx": "#000010", "text": "Punkto pri bug\u0302eto por la jaro 2017, kiu devis esti aprobita jam dum la pasintjara IJK, tute mankis en la tagordo de la komitato de TEJO. La sendependig\u0302anta asocio do plu agados sen ajna plano au\u0306 superrigardo pri siaj propraj financoj por la kuranta jaro."}, {"text_idx": "#000012", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000018", "text": "Mi ne havas opinion pri la sendependig\u0302o de TEJO, kaj mi ankau\u0306 ne scias c\u0302u TEJO havas problemojn pro ne-agado de la centra oficejo. Tamen, se estas tiel, tio signifas ke oni ne bone elpensis la arang\u0302ojn post sendependig\u0302o: kial sendependa TEJO ne povu bone funkcii pro la agoj au\u0306 ne-agoj de alia asocio de kiu g\u0302i ne plu dependas?"}, {"text_idx": "#000020", "text": "Mi legis tiun artikolon tuj kiam g\u0302i aperis, kaj mi relegas g\u0302in post kelkaj tagoj, por reagi post pensado. Mi tute ne komprenas kial UEA, kies estraro subtenis la sendependig\u0302on de TEJO, sabotus g\u0302in."}]